**Pályázati felhívás**

Zalaszentgrót Város Önkormányzatának Képviselő-testülete az önkormányzat tulajdonát képező termőföld vagyon hasznosításáról és értékesítéséről szóló szabályzata alapján önkormányzati ingatlanok haszonbérletére az alábbi nyilvános pályázati felhívást teszi közzé:

**1. A pályázatot kiíró neve, székhelye:**

Zalaszentgrót Város Önkormányzata, 8790 Zalaszentgrót, Dózsa Gy. u. 1.

**2. A pályázat fajtája:**

Nyilvános

**3.** **A megkötendő szerződés típusa, időtartama:**

Legfeljebb 5 év 1 nap határozott időre szóló haszonbérleti szerződés

**4. A pályázat tárgyát képező földrészletek adatai:**

1. számú táblázat

|  |  |  |  |  |  |
| --- | --- | --- | --- | --- | --- |
| **Helyrajzi szám** | **Fekvés** | **Terület nagyság** | **Művelési ág** | **Arany-korona érték** | **Minimális induló bérleti díj** |
| **Zalaszentgrót 23512/1** | zártkert | **1771 m2** | kert, rét | 2,81 | **28.177,- Ft/ha/év** |
| **Zalaszentgrót 23512/2** | zártkert | **4005 m2** | Gyümölcsös, rét | 8,83 | **28.177,- Ft/ha/év** |
| **Zalaszentgrót 23519** | zártkert | **1471 m2** | szőlő | 6,38 | **28.177,- Ft/ha/év** |
| **Zalaszentgrót 23520** | zártkert | **1191 m2** | rét | 1,97 | **21.133,- Ft/ha/év** |
| **Zalaszentgrót 050082/3** | külterület | **3246 m2** |  rét | 5,36 | **21.133,- Ft/ha/év** |
| **Zalaszentgrót 050082/4** | külterület | **3533 m2** | rét | 5,83 | **21,133,- Ft/ha/év** |
| **Zalaszentgrót 050082/5** | külterület | **3146 m2** | rét | 5,19 | **21.133,- Ft/ha/év** |
| **Zalaszentgrót****050082/6** | külterület | **1826 m2** | rét | 3,01 | **21.133,- Ft/ha/év** |

**5. Közműellátottság:**

Az ingatlanok közműellátottsággal nem rendelkeznek.

**6. Műszaki állapot:**

A földrészleteken felépítmények nem találhatók.

**7. A vagyontárgy hasznosításának célja, tájékoztatás a kötött célú hasznosítástól való eltérés jogkövetkezményeire:**

Zalaszentgrót Város Önkormányzata a fent részletezett ingatlanokat haszonbérlet útján kívánja hasznosítani. A pályázat nyertesét a haszonbérleti jog megszerzését követően az ingatlanok kötött célú hasznosítási kötelezettsége nem terheli.

**8. Az önkormányzati ingatlanokra meghatározott minimális induló ár:**

Művelési ágtól függően az 1. számú táblázat tartalmaz információt.

**9. Ajánlati biztosíték (bánatpénz):**

A pályázaton való részvétel biztosíték adásához kötött. A pályázati biztosíték összege **5.000,- Ft**, azaz ötezer forint, amelyet Zalaszentgrót Önkormányzatának az OTP Bank Nyrt.-nél vezetett 11749053-15432443-00000000 számú bankszámlájára kell megfizetni, és legkésőbb az ajánlat benyújtásának határidejéig kell rendelkezésre bocsátani. A pályázat benyújtásának határidejéig rendelkezésre bocsátott biztosíték azt jelenti, hogy a biztosítéknak ezen időpontig meg kell jelennie Zalaszentgrót Város Önkormányzatának fent megjelölt bankszámlaszámán. Az átutalási közleményben kérjük az alábbi adatok feltüntetését:

- „Ajánlati biztosíték, ........................... hrsz.-ú ingatlan(ok) haszonbérletére"

- Pályázó neve, címe

Pályázó köteles pályázatához csatolni a pályázati biztosíték maradéktalan átutalására vonatkozó pénzintézeti igazolást vagy a készpénz-átutalási megbízás feladóvevényét.

Az ajánlatok érdemi elbírálása esetén a nem nyertes pályázók részére az ajánlati biztosíték az ajánlati kötöttség lejártát követő 5 munkanapon belül visszautalásra kerül. A pályázati kiírás visszavonása, a pályázat eredménytelensége, illetve az ajánlat érvénytelensége esetén az ajánlati biztosíték az erre vonatkozó döntés meghozatalát követő 5 munkanapon belül kamatmentesen visszajár. Nem jár vissza a bánatpénz, ha az ajánlattevő az ajánlatát az ajánlati kötöttség időtartama alatt visszavonta, vagy a szerződés megkötése neki felróható okból hiúsult meg.

**10. A pályázat benyújtásának helye:**

Zalaszentgróti Közös Önkormányzati Hivatal (8790 Zalaszentgrót, Dózsa Gy. u. 1.)

**11. A pályázat benyújtásának határideje:**

2014. április 23. (szerda) 11.00 óra

**12. A pályázat benyújtásának módja:**

Az ajánlatok benyújthatók személyesen, vagy postai úton. Az ajánlatok zárt borítékban, 2 példányban (egy eredeti, egy másolat) kell benyújtani, melyből egy példányt minden oldalán aláírva és „eredeti” megjelöléssel kell ellátni. A borítékon kizárólag a következő szövegrészt kérjük feltüntetni:

„Ajánlat önkormányzati ingatlanok haszonbérletére ”

A pályázat akkor minősül határidőre benyújtottnak, ha az ajánlattételi határidő lejártáig a megadott címre beérkezik személyesen vagy postai úton. A késve érkezett pályázatokat a kiíró érvénytelennek minősíti.

**13. A pályázati ajánlat kötelező tartalma:**

- a pályázó azonosítására szolgáló adatok (természetes személy esetén: név, születéskori név, lakcím, születési hely, idő, anyja neve, személyazonosító igazolvány száma, személyi azonosító jele, adóazonosító jele; jogi személy, valamint jogi személyiséggel nem rendelkező szervezet esetén: megnevezés, székhely, cégjegyzékszám/nyilvántartási szám, adószám, statisztikai számjel, képviselő neve, képviselő címe)

- a pályázat tárgyának meghatározása, azonosító adatai (település; helyrajzi szám)

- a megajánlott ellenszolgáltatás

- a bánatpénz befizetésének igazolása

- a pályázati kiírás feltételeinek elfogadására és az ellenszolgáltatás teljesítésére vonatkozó nyilatkozat

- amennyiben az eljárásban meghatalmazott vesz részt, a meghatalmazás eredeti példánya

**14. Pályázat érvénytelensége:**

Érvénytelen a pályázat, ha

a.) a pályázatot a benyújtásra meghatározott határidő eltelte után nyújtották be

b.) a bánatpénzt a pályázó határidőben nem fizette meg vagy annak megfizetését nem igazolta

c.) a pályázat nem felel meg a pályázati kiírásban meghatározott tartalmi, formai követelményeknek

Az érvénytelen pályázatot benyújtók a pályázati eljárásban további szakaszában nem vehetnek részt.

**15. A pályázat elbírálásának szempontja:**

A benyújtott pályázat vonatkozhat egy vagy - számszerű megkötés nélkül - több ingatlan haszonbérletére, azzal, hogy az ajánlatok az egyes ingatlanok vonatkozásában külön-külön kerülnek értékelésre.

Az adott ingatlan vonatkozásában a pályázat nyertese az a személy lesz, aki arra a legmagasabb összegű haszonbérleti ajánlatot teszi.

**16. A pályázatok bontásának ideje:**

2014. április 23. (szerda) 11.00 óra

**17. A pályázatok bontásának helye:**

Zalaszentgróti Közös Önkormányzati Hivatal Tanácsterme (8790 Zalaszentgrót, Dózsa Gy. u. 1.)

**18. A pályázat bontásának módja:**

A pályázatok bontását a pályázat kiírójának képviselője végzi. A pályázatok bontásánál az ajánlatkérő nevében eljáró személyek, az ajánlattevők, valamint a meghívott személyek lehetnek jelen. A pályázat felbontásakor ismertetni kell az ajánlattevők nevét (megnevezését), címét (székhelyét), valamint azokat a főbb számszerűsíthető adatokat, amelyek az elbírálásnál értékelésre kerülnek. A pályázatok felbontásáról és ismertetéséről az ajánlatkérő jegyzőkönyvet készít.

**19. Az ajánlati kötöttség minimális időtartama:**

Az ajánlattevők az ajánlatukhoz a pályázat eredményének kihirdetésétől számított 30 napig, illetve az általuk befizetett bánatpénz visszautalásának napjáig kötve vannak.

Az ajánlati kötöttség az ajánlattételi határidő lejártakor áll be. A pályázó az ajánlatát az ajánlati kötöttség beálltáig vonhatja vissza.

**20. A pályázati tárgyalás ideje:**

2014. április 24. (csütörtök) 10.00 óra

**21. A pályázati tárgyalás helye**:

Zalaszentgróti Közös Önkormányzati Hivatal Tanácsterme (8790 Zalaszentgrót, Dózsa Gy. u. 1.)

**22. A pályázati tárgyalás szabályai:**

A pályázati tárgyaláson kizárólag azon ajánlattevő vehet részt, akinek az ajánlatát az ajánlatkérő nem minősítette érvénytelennek.

A licit lebonyolítása során az ajánlatokat legalább a licitet levezető személy által meghatározott összeggel lehet változtatni.

A pályázati tárgyalás keretében kétfordulós licit kerül lebonyolításra. A pályázatot az az ajánlattevő nyeri meg, aki a pályázati kiírásban meghatározott bírálati szempont szerinti legkedvezőbb ajánlatot adta. Ha a beérkezett vagy a pályázati tárgyalás során a megtett ajánlatok összege megegyezik és új ajánlatot egyik ajánlattevő sem tesz, a tárgyalást levezető személy a nyertes ajánlattevőt sorsolással állapítja meg.

Amennyiben a pályázati felhívásra egyetlen érvényes ajánlat érkezik, úgy a kiíró a pályázati tárgyalás megtartásától eltekinthet.

A pályázati tárgyalásról jegyzőkönyv készül, amelynek tartalmaznia kell a pályázati tárgyalás lényeges körülményeit.

**23. Az eredményhirdetés tervezett időpontja és módja:**

A levezető személy a pályázat eredményét a pályázati tárgyaláson kihirdeti. Amennyiben pályázati tárgyalásra nem kerül sor, a nyertes ajánlattevő személye a bontási eljárás során kerül kihirdetésre.

**24. A szerződéskötés tervezett időpontja:**

Az egyes ingatlanokra vonatkozó elkülönült haszonbérleti szerződések megkötésére a pályázat eredményének kihirdetésétől számított 30 napon belül kerül sor.

A mező- és erdőgazdasági földek forgalmáról szóló 2013. évi CXXII. törvény (Földforgalmi törvény) értelmében az önkormányzat a haszonbérleti szerződéseket - azok aláírásától számított 8 napon belül - közli a Földforgalmi törvényen, valamint más törvényen alapuló előhaszonbérleti jog jogosultjaival.

A szerződések közlése a Zalaszentgróti Közös Önkormányzati Hivatal és a hozzá tartozó önkormányzatok hirdetőtábláján való kifüggesztéssel, valamint - más törvényen alapuló előhaszonbérletre jogosultak esetén - közvetlen megküldéssel történik. A jogosultak 15 napos jogvesztő határidőn belül élhetnek előhaszonbérleti jogukkal.

Amennyiben valamely előhaszonbérletre jogosult a közlésre - jogszabályoknak megfelelő - elfogadó jognyilatkozatot tesz, az ajánlati biztosíték a nyertes pályázó részére 5 napon belül teljes összegben visszatérítésre kerül.

Amennyiben a pályázat nyertese valamely okból visszavonja haszonbérleti szándékát az ajánlati kötöttség ideje alatt, vagy nem köti meg a haszonbérleti szerződést a fenti határidőn belül, az ajánlati biztosítékot elveszti, és a kiíró döntése szerint helyébe a pályázat 2. helyezettje lép.

**25. Egyéb feltételek:**

A pályázónak a pályázati kiírás feltételeinek elfogadásáról és az ellenszolgáltatás teljesítéséről a pályázati ajánlatában nyilatkoznia kell.

A pályázat kiírója fenntartja jogot arra, hogy a pályázati kiírást indokolás nélkül eredménytelennek nyilvánítsa, illetve az ajánlatok benyújtására nyitva álló határidőig módosítsa vagy visszavonja.

A pályázó ajánlatának benyújtásával hozzájárul adatainak a pályázat kiírója és annak megbízásából a pályázat lebonyolításában részt vevő személyek általi kezeléséhez.

A kiíró fenntartja a jogot a haszonbérleti díjak évenkénti felülvizsgálatára.

**Zalaszentgrót**, 2014. március 28.

 **Baracskai József s.k.**

 polgármester

 **Zalaszentgrót Város Önkormányzata**